Liderul PSD, Marcel Ciolacu, a fost întrebat în cadrul unei conferințe de presă dacă are un bilanț al plecărilor din PSD din rândul primarilor social-democrați.
"Cu toții trăim în România și întotdeauna înainte de alegeri au fost astfel de lucruri. Am avut un mic dejun de lucru împreună cu președinții Consiliilor Județene atât de la PSD cât și de la PNL și personal am avut la dânșii o rugăminte.
Ciolacu: Să oprim această migrație
Cred că trebuie să intrăm într-o altă epocă de democrație a României și aceste lucruri cumva să le lăsăm în urmă și să ne asumăm foarte clar înainte de a candida din ce partid facem parte și să oprim această migrație care nu e sănătoasă pentru niciunul dintre cele două partide", a răspuns Marcel Ciolacu.